RCL จมลึก ค่าระวางเรือตกต่ำฉุด Q3/59 ขาดทุนเพิ่มเกือบ 12 เท่า!
RCL จมลึก ค่าระวางเรือตกต่ำฉุด Q3/59 ขาดทุนเพิ่ม 1,196% มาที่ขาดทุน 455.11 ลบ. จากปีก่อนที่ขาดทุน 35.12 ลบ. ขณะที่ 9 เดือนแรกขาดทุน 881.08 ลบ. เทียบกับปีก่อนที่มีกำไร 193.07 ลบ.
14 พ.ย. 2559

บริษัท อาร์ ซี แอล จำกัด (มหาชน) หรือ RCL รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 455.11 ล้านบาท หรือขาดทุนสุทธิ 0.55 บาทต่อหุ้น ขาดทุนเพิ่มขึ้น 1,196.43% จากช่วงเดียวกันของปีก่อนที่มีผลขาดทุนสุทธิ 35.12 ล้านบาท หรือขาดทุนสุทธิ 0.04 บาทต่อหุ้น
ขณะที่ผลการดำเนินงานช่วง 9 เดือนแรกมีผลขาดทุนสุทธิ 881.08 ล้านบาท หรือขาดทุนสุทธิ 1.06 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 193.07 ล้านบาท หรือมีกำไรสุทธิ 0.23 บาทต่อหุ้น
โดยผลการดำเนินงานไตรมาส 3/59 ที่ขาดทุนเพิ่มขึ้นเมื่อเทียบกับไตรมาสเดียวกันในปีก่อน เนื่องจากเศรษฐกิจโลกทียังไม่ฟื้นตัว ได้ส่งผลต่อค่าระวางเป็นอย่างมาก โดยอัตราค่าระวางในไตรมาสสามของปี ลดต่ำลง 21.3% เมือเทียบกับช่วงเวลาเดียวกันของปีก่อน ด้วยเหตุผลจากค่าระวางเรือที่ดลงดังกล่าว บริษัทจึงมีรายได้รวมลดลง